KITABU KYOKUTANGA KYA MUSA, KI LANGWA 


LITANGA 


1 Mu litanga Nyasaye ya lomba 
migulu nelirova. 2 Na lirova lya 
gwa bugira bulolero na bugira kindu 
mulyo; na kisundi kya kunika ku 
lirova: na Roho wa Nyasaye ya 
gonera ku amadzi. 3 Kandi Nya- 
saye ya vola, Bu ve ubulavu: na bwa 
li ho ubulavu. 4 Na Nyasaye ya 
lola ubulavu, bwa li bulahi: na Nya- 
saye yavukanya ubulavu nekisundi. 
5 Na Nyasaye ya ki gulika ubulavu 
Mbasu, na kisundi ya gulika Ubudiku. 
Na gwa li mgolova na gwa li mu- 
gamba, lidiku lilala. 

6 Kandi Nyasaye ya vola, Bu ve 
ho ubwerefu hagati ha amadzi, bwa- 
vukanye amadzi ku amadzi. 7 Na 
Nyasaye ya lomba ubwerefu, nokwa- 
vukanya amadzi ga li isi wobwerefu 
ku amadzi ga li igulu ku bwerefu: na 
ga li ndiyo. 8 Na Nyasaye ya gu- 
lika ubwerefu, Ligulu. Na gwa li mgo- 
lova, na gwa li mugamba, lidiku lya 
kaviri. 

9 Kandi Nyasaye ya vola, Amadzi 
ga li isi weligulu ga vunge halala, 
li loleke lirova lyumu: na ga li ndiyo. 
10 Na Nyasaye ya gulika ahumu 
Lirova na livungwa lyamadzi ya 
gulika Tsinyanza: na Nyasaye ya 
lola nobulabi. 11 Na Nyasaye ya 
vola, Lirova li mere ubulimu, ne- 
tsingutsa tsi letanga ubugutsa, nemi- 
sala gyamanga makuyu kuli lugano 
lwagyo, gyi veye netsinzoli tsyagyo, 
ku lirova: na ga li ndiyo. 12 Kandi 
lirova lya mera ubulimu, netsingutsa 
tsi letanga ubugutsa kuli lugano lwa- 
tsyo, nemisala gyamanga makuyu, 
ga veye netsinzoli tsyagyo mu gyene, 
kuli lugano lwagyo: na Nyasaye ya 
lola nobulahi. 13 Na gwa li mgolo- 
va na gwa li mugamba, lidiku lya 
kavaka. 

14 Kandi Nyasaye ya vola, Bu ve 
ho ubulavu mbwerefu bweligvlu kwa- 
vukanya mbasu ku budiku; kandi bu 
ve vilolekidzu, netsinyinga, nama- 


diku, nemihiga: 15 kandi vi ve vi- 
mulikiru mbwerefu bweligulu kuleta 
ubulavu ku lirova: na ga li ndiyo. 
16 Na Nyasaye ya lomba vimulikiru 
venene viviri; kinene kwameha mba- 
su, na kikekeke kwameha ubu- 
diku: kandi ya tomba tsing'ereng'ani. 
17 Na Nyasaye ya vi vika mbwe- 
refu bweligulu kuleta ubulavu ku 
lirova, 18 nokwameha mbasu nobu- 
diku, nokwavukanya ubulavu neki- 
sundi: na Nyasaye ya lola nobulahi. 
19 Na gwa li mgolova na gwa li 
mugamba, lidiku lya kane. 

20 Kandi Nyasaye ya vola, Amadzi 
gaale vilombe vinyingi vyelivamwoyo, 
na manyonyi ga buluke igulu ku 
lirova mu bwiyangu bwobwerefu bwe- 
ligulu. 21 Kandi Nyasaye ya lomba 
tsinyama tsyomu inyanza tsinene, na 
vilombe vyosi velivamoyo vi genda- 
nga, navyo amadzi gaalanga, kuli 
lugano lwavyo, na manyonyi getsi- 
mbaha, kuli tsing'ano tsyago: ne 
Nyasaye ya lola nobulahi. 22 Ka- 
ndi Nyasaye ya vi gasidza, na a vola, 
Mwivulane, mu medeke, mwizule 
amadzi getsinyanza, kandi manyonyi 
ga medeke ku lirova. 23 Na gwa li 
mgolova na gwa li mugamba, lidiku 
lya gatano. 

24 Na Nyasaye ya vola, Lirova 
lyaale vilombe vyelivamwoyo kuli lu- 
gano lwavyo, mitugu, nevimolanga, 
netsinyama tsyelirova kuli lugano 
lwatsyo: na ga li ndiyo. 25 Na Nya- 
saye ya lomba tsinyama tsyelirova 
kuli lugano lwatsyo, nemitugu kuli 
lugano lwagyo, na vyosi vi molanga 
ku lirova kuli lugano lwavyo: na Nya- 
saye ya lola nobulahi. 26 Kandi 
Nyasaye ya vola, Ku lombe mundu 
ku lifwanana lyetu, na kuli liva lyetu: 
kandi va ve nelyameha ku tsisudzi 
tsyomu inyanza, noku manyonyi go- 
mbwereru, noku mitugu, noku lirova 
lyosi, noku vi molanga ku lirova 
vyosi. 27 Kunangwa Nyasaye ya lo- 


1. 28 


mba mundu ku lifwanana:lilye, mu 
lifwanana lilye ya mu lomba; musa- 
tsa nomukali ya va lomba. 28.Na 
Nyasaye ya va gasidza: na Nyasaye 
ya va volera, Mwivulane; mu medeke, 
na mwizule lirova, noku lyameha; 
kandi mwameke ku tsisudzi, tsyomu 
inyanza, noku manyonyi -gombwere- 
fu, noku vyosi vyelivamwoyo vi ge- 
ndanga ku lirova. 29 NaNyasaye ya 
vola, Henza, mmali kumuha tsingutsa 
tsyosi tsi letanga ubugutsa, tsi veye 
ku lirova łyosi, na..musala ku gyosi, 
mugwo gu veye nelikuyu. :lyomusala 
gu letanga tsinzoli; ku mwinye vi la va 
vyokulia: 30 noku tsinyama tsyosi 
tsyelirova, noku manyonyi gosi go- 
mbwerefu, noku vyosi vimolanga 
ku lirova, vi veye nelivamwoyo, 
mbaani kuvyo- tsingutsa: tsyosi tsya 
amatu mavisi tsi ve vyokulia: na ga li 
ndiyo. 31 Na Nyasaye ya lola vi- 
ndu vyosi. vya ya- li: kulomba, na 
henza, vya li vilahi ligali. Na gwa li 
mgolova na gwa li- muramba, lidiku 
lya gatano nelilala. 
yA Na ligulu nelirova vya: jakia ku- 
lombwa,- nelihe lyavyo lyosi. 
2 Kandi ku lidiku lya gatano na 
gaviri Nyasaye ya. mala: miyinzi gya 
ya li kulomba; na ya. sosa ku li- 
diku lya gatano na gaviri ku miyinzi 
gyosi gya ya lomba:  38.Kandi Nya- 
saye ya 'gasidza lidiku lya`gatano na 
gaviri, na a li kola litakatifu; kigira 
ku lidiku yili ya. sosa: ku miyinzi 
gyigye gyosi gya Nyasaye: ya lomba 
nokukola. 

4 Yivi ni visukululwi'vyeligulu na 
vyelirova ku lidiku lya Yahova Nya- 
saye ya lomba lirova neligulu. 5 Na 
misala gyomulimi: si gya:liimu lirova. 
kali mulala, na tsingutsa tyomulimi 
si tsya mera; kigira Yahova: Nyasaye 
ya lia a kikiri kukupidza imbula 
ku lirova, kandi si hali; nomundu 
kulima lirova; 6 navutswa lirova 
lya vuyidza lilumbe, na-lya kindidza 
marova gosi. 7 Na: Yahova Nya- 
saye ya lomba:mundu nolugukyi lwa- 
marova, na a huudza:mmolu gege 
mwika gwelivamwoyo: na?>mundu ya 
gwa mwoyo gwelivamwoyo. 8 Ka- 
ndi Yahova Nyasaye ya:simika mu- 

limi ku luvega lwevugwe mu Edeni; 
na a vika ho mundu wa ya lomba. 
9 Na Yahova Nyasaye ya meridza mi- 


sala gyosi gyi yanzidzanga ku liloleka 


lyagyo, na gyi veye milahi ku vyo- 
kulia, kandi musala gwelivamwoyo 
hagati homulimi, na musala gwelima- 
nya ubulahi nobudamano. 10 Ka- 
ndi ha li nomugera gwa twula mu 
Edeni kukindidza mulimi; na ku- 
twula yaho gwa vukana kugwa tsi- 
nzira tsine. 11 Lieta lya gwokuta- 
nga li langwa Pishon: nigwo gu 
kumbiridza kivala kya Havila, he- 
thahabu i nyoleka; 12 na ithahabu 
yekivala yikyo i veye indahi: kandi 
ha veye na ibedola i veye mu kivala 
yiki na magina gobuguli budinyu. 
13 Lieta lyomugera gwegyiviri li veye 
Gihon: yigwo nigwo gu kumbiridza 
kivala kyosi kya Ethiopia. 14 Na 
lieta Iyomugera gwegyivaka li veye 
Hidekeli: nagwo gu vitanga ku luvega 
lwa Asuria. Kandi ugu kola gyine gu 
veye Farati. 15 Na Yahova Nya- 
saye ya vugula mundu, na a mbika 
mmulimi gwa Edeni a yinzire nokugu- 
linda. 16 Yahova Nyasaye ya laga 
mundu, na a mbolera, Ku misala 
gyosi gyomulimi u nyala kulia kuli u 
yanza: 17 navutswa ku musala gwe- 
limanya ubulahi nobudamano, u ta 
lia kugwo: kigira ku lidiku lya u 
lia kugwo ligali u la kudza. 

18 Kandi Yahova Nyasaye ya vola, 
Si bu li bulahi mundu a ve yeng'ine; 
nda mu lombera mukonyi u dukana 
naye. 19 Yahova Nyasaye ya lo- 
mba tsyinyama tsyosi kutwula mma- 
roya, na manyonyi gosi gombwerefu; 
na a vi leta ku mundu kumanya a la 
vi gulika ki: na ku lieta lyomundu ya 
gulika kilombe ku vyosi, yili lya li 
lieta lyakyo. 20 Na mundu ya gu- 
lika mitugu gyosi ameta, namanyonyi 
gombwerefu, netsinyama tsyosi tsyo- 
mbulimu; navutswa si kya loleka ki- 
lala. ki dukana kuva mukonyi kuye. 
21 Kunangwa Yahova Nyasaye ya 
hila Adamu mu tsindolo tsinene, naye 
ya gona; na a vugula luvalu lwilwe 
lulala, na yizulitsa ha zana inyama: 
22 Noluvalu lwa Yahova Nyasaye ya 
vugula ku Adamu, ya lomba mukali, 

na a mu leta ku Adamu. 23 Na 
Adamu ya vola, Uyu a veye kigumba 
kyevigumba vyange, nenyama yenya- 
ma yombiri gwange: a la gulikwa 
mukali, kigira ya twulidzwa ku mu- 
satsa. 24 Kigira yaga musatsa a la 
leka dada wewe na mama wewe, na 
a hambane nomukali wewe; na vombi 
va la gwa inyama indala. 25 Navo 
vombi va li kyahonyo, musatsa no- 
mukali wewe, na si va li netsisoni. 
3 Kunangwa inzoka ya li nobugeeri 
bwobugadi kuvita tsinyama tsyosi 
tsya Yahova Nyasaye ya li kulomba. 
Nayo ya volera mukali, Yee, Nyasaye 
a voye, Mu ta lia ku misala gyosi 
gyomulimi? 2 Na mukali ya volera 
inzoka, Ku makuyu gemisala gyomu- 
limi ku nyala kulia; 3 navutswa ku 
makuyu gomusala gu veye hagati ho- 
mulimi, Nyasaye a voye, Mu ta lia 
ku, kinga kudira ku, gase mu la ku- 
dza. 4 Na inzoka ya volera mukali, 
Ligali si mu la kudza mba: 5 kigira 
Nyasaye a manya ku lidiku lya mu lia 
ku, tsimoni tsyenyu tsi la kunulwa, na 
mu la va kuli Nyasaye, mu limanya 
ubulahi nobudamano. 6 Na mukali 
lwa ya lola musala zana gu veye mu- 
lahi kulia, nagwo kandi gu yanzidza 
tsimoni, na kandi nomulahi kugeri- 
hidza, ya vugula ku makuyu gagwo, 
na a lia; kandi ya ha musatsa wewe 
halala naye, na a lia. 7 Nonoho 
tsimoni tsyavo vombi tsya kunuka, 
navo va manya va veye kyahonyo; 
na va nava amatu 'gemisala gama- 
kuyu, na velombera avene tsingubo. 
8 Na va hulira mwoyo gwa Yahova 
Nyasaye a gendanga mmulimi inyinga 
yembuudza yomgolova: na musatsa 
nomukali wewe vevisa mmoni mwa 
Yahova Nyasaye hagati ha misala 
gyomulimi: 

9 Na Yahova Nyasaye ya langa 
Adamu, na a mu volera, U veye 
haliha? 10 Naye ya tivula, Nda hu- 
lira mwoyo gugwo mmulimi, ni ntia, 
kigira nda li kyahonyo; ma nzivisi. 
11 Naye ya mu teva, Ni bwaha wa 
ku volera u veye kyahonyo? U mali 
kulia ku musäla gwa nda ku laga u 
ta lia ku? 12 Adamu ya vola, Mu- 

kali wa ive wa mpa kuva halala 
ninze, ya mpa agomusala ma nda lia. 
13 Ma Yahova Nyasaye ya teva mu- 
kali, Ni kindu ki kya u koli? Na 
mukali ya: vola, Inzoka ya ngada ni 
ndia. .14:.Ma Yahova Nyasaye ya 
volera inzoka, Kigira u koli likuva 
yili, u laameywi kuvita mitugu gyosi, 
nokuvita : tsinyama. tsyosi tsyombu- 
limu; u la molera inda yoyo, kandi u 
la lia ulugukyi madiku gosi-gelimenya 
15 kandi nda vika ubusigu 
hagati. hoho nomukali,: noku visuku- 
lulwi vivyo :nevisukulwi vivye: a la 
shonolannya mutwe gugwo, nive u la 
shonolanya liki lilye. 16 Kandi ya 
volera mukali, Nda kiridza ligali ubu- 
saliri bubwo:na livereka lilyo; u li- 
vula avana nobusaliri; kandi lika- 
yirwa lilyo'li la yeka ku musatsa 
wowo, naye'a lameha kuive. 17 Ka- 
ndi ya volera Adamu, Kigira ive u 
huliye livola lyomukali wowo; na u 
liye ku musala, gwa nda ku laga, ni 
mbola, U .ta lia kugwo: marova ga 
laameywi kigira ive; u la 'lia' vyo- 
kulia vivyo mu liyinzira' lidinyu' ma- 
diku gosi gelimenya lilyo  łyosi; 
18 kandi ga la letera ive amafwa 
namatagalu, nà u la lia amatu gomu- 
limi; 19-mu'lugeri iwommoni mu- 
mwo u la lia vyokulia, kuduka ive u 
lirana mu :marova; kigira wa twuli- 
dzwa mugo;:'.kigira u veye ulugukyi, 
na u lirana mu lugukyi. 20 Na 
Adamu ya langa lieta  lyomukali 
wewe, Hawa; kigira-a veye mama wa 
vosi va veye:mwoyo. 21 Na Yahova 
Nyasaye "ya lombera Adamu nomu- 
kali wewe tsingubo tsya masero, na 
a va vika. 

22 Kandi Yahova Nyasaye ya vola, 
Henza, Adamu u gwiye kuli mulala 
ku kwinye, ku limanya ubulahi nobu- 
damano; kalunu gase a la nyira mu- 
kono gwigwe, nokuvugula kandi ku 
musala gwelivamwoyo, nokulia, no- 
kuhindira. mihiga nemihiga: 23 ki- 
gira yaga Yahova Nyasaye' ya mu 
twulidza mu mulimi gwa Edeni, ku- 
lima marova ga ya twulidzwa mu. 
24 Kunangwa ya kunga Adamu naa 
mu hila kyova; naye ya vika Vakerubi 
ku luvega lwevugwe womulimi gwa 

Edeni, na kivavi ki ng'ereng'ananga 
kya voyongana kulinda inzira yomu- 
sala gwelivamwoyo. 

